cyanic-selkie/wikianc huggingface dataset:
Νιανγκόν
Φινίρισμα
Είναι σημαντικό η επιφάνεια του νιανγκόν να υποστεί το τελικό φινίρισμα. Ειδάλλως, η άμεση επαφή με τη λιπαρή επιφάνεια μπορεί να οδηγήσει σε κηλίδες ιδίως σε εσωτερικούς χώρους. Επιπλέον, το ξύλο γρήγορα μεταχρωματίζεται σε γκρίζο, ειδικά σε εξωτερικούς χώρους, και αυτό μπορεί να αντιμετωπιστεί με την κατάλληλη επιφανειακή επεξεργασία με το ορθό μέσο φινιρίσματος.
Χρήσεις
Η μεγαλύτερη αγορά για το είδος νιαγκόν στην Ευρώπη είναι αυτή της Γαλλίας. Χρησιμοποιείται κυρίως για πολλές εξωτερικές χρήσεις.
Χρησιμοποιείται κυρίως σε σκελετούς στην κατασκευή παραθύρων, σε στοιχεία πρόσοψης, πόρτες, εξώθυρες, επιφάνειες (σανίδων) για επένδυση τοίχων, για δάπεδα στέγης και σε κατασκευές κατοικιών.
Το είδος αυτό μεταποιείται επίσης σε παρκέ ή επίσης σε εσωτερικές ξύλινες σκάλες. Ωστόσο, το ξύλο είναι κατάλληλο μόνο σε περιορισμένο βαθμό για λωρίδες. Λόγω μικρών διατομών του και του προβλήματος των στρεβλών ινών (που έχει σε κάποιες περιπτώσεις), το νιανγκόν τείνει να παραμορφώνεται, ειδικά όταν μεταβάλλεται η περιεχόμενη υγρασία του.
Μπορεί ακόμη να χρησιμοποιηθεί ως συμπαγής -μασίφ- ξυλεία ως υποκατάστατο των ειδών του κόκκινου μεράντι, του red lauan και του σίπο (Entandrophragma utile).
Παραπομπές
Κατηγορία:Τροπικά δάση Κατηγορία:Ξύλο Κατηγορία:Είδη ξύλου
Άλες (Σαρδηνία)
Το Άλες (ιταλ.: Ales, γλώσσα της Σαρδηνίας: Abas, Άμπας) είναι μικρή πόλη στην επαρχία του Οριστάνο στο νησί της Σαρδηνίας στη Μεσόγειο Θάλασσα. Βρίσκεται στις ανατολικές πλαγιές του όρους Άρτσι (Arci). Αυτή η περιοχή είναι η μόνη πηγή οψιανού της Σαρδηνίας.
Ο Αντόνιο Γκράμσι και ο Φερνάντο Ατζόρι γεννήθηκαν στο Άλες.
Το πλησιέστερο διεθνές αεροδρόμιο βρίσκεται στο Κάλιαρι, σε απόσταση περίπου 70 χλμ. Ο Ταχυδρομικός Κώδικας είναι 09091 και το τηλεφωνικό πρόθεμα είναι (+39) 0783.
Εξωτερικοί σύνδεσμοι
Κατηγορία:Κοινότητες της Επαρχίας του Οριστάνο
Πάνος Θεοδώρου
Ο Πάνος Θεοδώρου (Βόλος, 4 Ιουνίου 1981) είναι Έλληνας γυμναστής, δημιουργός αθλητικών προγραμμάτων και σύμβουλος άσκησης. Έγινε γνωστός από τη συμμετοχή του στον έκτο κύκλο του reality επιβίωσης του ΣΚΑΪ Survivor Greece,το 2018. Ενώ τον Μάιο του 2019 ξανά επέστρεψε στο Survivor ως guest για μερικά επεισόδια.
Πρώιμα χρόνια
Γεννήθηκε και μεγάλωσε στο Βόλο ενώ ζει στην Αθήνα. Πήγε αθλητικό γυμνάσιο με το άθλημα της σκοποβολής, όπου και διακρίθηκε με την εθνική ομάδα. Τελειώνοντας το σχολείο, σε ηλικία 18 ετών, σπούδασε γυμναστής τελειώνοντας κάποια χρόνια μετά. Αργότερα συνέχισε τις σπουδές του στο personal training, ενώ έκανε και μετεκπαίδευση στο εξωτερικό. Το 2017 δήλωσε συμμετοχή στον έκτο κύκλο του reality επιβίωσης Survivor.
Καριέρα, Survivor & Τηλεόραση
Από το 2004 εξασκεί το επάγγελμα του γυμναστή. Το 2011 ξεκίνησε τη δημιουργία ενός νέου προγράμματος το animal movement, που στηρίζεται εξ ολοκλήρου στις δεξιότητες με το βάρος του σώματος και στα αρχέτυπα της κίνησης. Την ιδέα του την ολοκλήρωσε 3 χρόνια μετά και κατάφερε να γίνει διεθνής πατέντα.
Από το 2014 έχει εκπαιδεύσει πάνω από 500 γυμναστές σε Ελλάδα και Ευρώπη, ενώ έχει πραγματοποιήσει εκπαιδευτικά προγράμματα σε Αμερική, Σουηδία, Κύπρο και Τουρκία.
Το 2018, ύστερα από πρόταση του τηλεοπτικού σταθμού ΣΚΑΪ, έλαβε μέρος στον έκτο κύκλο του reality επιβίωσης Survivor. Για το λόγο αυτό ταξίδεψε στον Άγιο Δομίνικο, οπού πραγματοποιήθηκαν τα γυρίσματα του show, έμεινε εκεί για 5 μήνες φτάνοντας στην έκτη θέση.
Παραπομπές
Κατηγορία:Έλληνες γυμναστές
Νικόλαος Κρίσπης
Ο Νικόλαος Κρίσπης (1849 - 1923) ήταν Έλληνας πολιτικός.
Βιογραφικά στοιχεία
Γεννήθηκε στην Πάρο και ήταν γιος του Κωνσταντίνου Κρίσπη. Είχε σπουδάσει νομικά και ήταν δικηγόρος. Εξελέγη βουλευτής Νάξου στις εκλογές του 1885 και επανεξελέγη σε αυτές του 1887 (ως βουλευτής Κυκλάδων), και ως βουλευτής Νάξου, στις εκλογές του 1899, του 1902 και του 1906. Στις εκλογές του 1912 εξελέγη για τελευταία φορά βουλευτής Κυκλάδων.
Παραπομπές
Κατηγορία:Βουλευτές Νάξου Κατηγορία:Βουλευτές Κυκλάδων
Ανισότητα Γιανγκ για το γινόμενο
Με την ανισότητα Γένσεν
Αφού η λογαριθμική συνάρτηση \ln(x) είναι κυρτή για x > 0, για x_1 = a^p, x_2 = b^q και, έχουμε από την ανισότητα Γένσεν ότι ή ισοδύναμα, καθώς Καθώς η \ln( x ) είναι γνησίως αύξουσα έχουμε ότι
Με ανισότητα ΑΜ-ΓΜ (για p, q ρητούς)
Έστω ότι p, q ρητοί τότε για κάποιος θετικούς ακεραίους έχουμε ότι  και. Τότε, καθώς. Από την ανισότητα αριθμητικού-γεωμετρικού μέσου για συνολικά πραγματικούς αριθμούς: n_1m_2 αριθμούς a^p και n_2m_1 αριθμούς b^q: Συνδυάζοντας τα παραπάνω δύο βήματα, λαμβάνουμε την ανισότητα Γιανγκ.
Με ανισότητα Μπερνούλλι
Θα χρησιμοποιήσουμε την εξής επέκταση της ανισότητας Μπερνούλλι: Για κάθε πραγματικό αριθμό x \geq -1 και r \geq 1, ισχύει ότι Για να αποδείξουμε την ανισότητα Γιανγκ, θεωρούμε και r = p > 1, επομένως Αναδιατάσσοντας, λαμβάνουμε ότι και αναπτύσσοντας και τα δύο μέλη Χρησιμοποιώντας ότι, λαμβάνουμε την ανισότητα Γιανγκ.
Με ολοκληρώματα
Θα χρησιμοποιήσουμε την εξής ανισότητα για ολοκληρώματα: Για οποιοδήποτε συνεχή γνησίως αύξουσα συνάρτηση και οποιαδήποτε a, b > 0 έχουμε ότι Έστω ότι (που είναι γνησίως αύξουσα για p > 1). Τότε, και επειδή έχουμε ότι. Επομένως, Από την, λαμβάνουμε ότι την ανισότητα Γιανγκ.
Ανισότητα με ολοκληρώματα
Για οποιοδήποτε συνεχή γνησίως αύξουσα συνάρτηση και οποιαδήποτε a, b > 0 έχουμε ότι
Ανισότητα Χέλντερ
Η ανισότητα Χέλντερ δίνει ότι για κάθε θετικούς πραγματικούς αριθμούς, και p, q > 1 τέτοιος ώστε , ισχύει ότι
Παραπομπές
Κατηγορία:Ανισότητες
Βαλερί Μαρτσένκο
Ο Βαλερί Μαρτσένκο (Валерій Марченко; 16 Σεπτεμβρίου 1947 - 7 Οκτωβρίου 1984) ήταν ποιητής, δημοσιογράφος, μεταφραστής και μέλος της Ουκρανικής Ομάδας Ελσίνκι.
Ο Βαλερί Μαρτσένκο γεννήθηκε σε μια μορφωμένη οικογένεια. Ο παππούς του, Μιχαήλο Μαρτσένκο, ήταν ο πρώτος σοβιετικός κοσμήτορας του Πανεπιστημίου του Λβιβ. Η μητέρα του ήταν καθηγήτρια λογοτεχνίας. Ο Βαλερί Μαρτσένκο ολοκλήρωσε την Ακαδημία Τεχνών του Κιέβου και εργάστηκε στην εφημερίδα Λογοτεχνική Ουκρανία (Ουκρανικά: Літературна Україна) ως μεταφραστής. Μετάφρασε στα ουκρανικά από το Αζερμπαϊτζάν και τα πολωνικά. Η ειδικότητά του ήταν οι λογοτεχνικές σχέσεις Αζερμπαϊτζάν-Ουκρανίας.
Στις 25 Ιουνίου 1973, ο Μαρτσένκο συνελήφθη και κατηγορήθηκε για αντισοβιετική κινητοποίηση και προπαγάνδα, κυρίως για τρία άρθρα που έγραψε, καθώς και για τις προσπάθειές του να δημοσιοποιήσει το έργο του Ιβάν Τζιούμπα Διεθνισμός ή Ρωσικοποίηση; στην Ουκρανία. Στις 29 Δεκεμβρίου 1973, ο Μαρτσένκο καταδικάστηκε σε έξι χρόνια φυλάκιση και δύο χρόνια εξορία.
Δραστηριότητα κατά τη διάρκεια της φυλάκισης
Κατά τη διάρκεια της φυλάκισής του στο σοβιετικό σύστημα φυλακών, ο Μαρτσένκο εργάστηκε ως αρχειοφύλακας για όλα όσα έβλεπε. Συνέλεγε και δημοσίευσε προσωπικούς λογαριασμούς για την καθημερινή ζωή των κρατουμένων, συνεντεύξεις και εκθέσεις.
Επίσης, μετέφρασε πολλά έργα στα ουκρανικά, όπως η Διακήρυξη της Ανεξαρτησίας των Ηνωμένων Πολιτειών, καθώς και έργα των Ρόμπερτ Μπερνς, Βολταίρου και Έντγκαρ Άλλαν Πόε.
Δεύτερη Σύλληψη
Στις 23 Οκτωβρίου 1983, ο Μαρτσένκο συνελήφθη για δεύτερη φορά και κατηγορήθηκε ξανά σύμφωνα με το άρθρο 62 του Ποινικού Κώδικα της UkSSR για «Αντισοβιετική κινητοποίηση και προπαγάνδα». Επικηρυγμένος ως επικίνδυνος δράστης, καταδικάστηκε σε δέκα χρόνια φυλάκιση και πέντε χρόνια εξορία.
Στις 7 Οκτωβρίου 1984 ή περίπου, ο Βαλερί Μαρτσένκο πέθανε σε νοσοκομείο του Λένινγκραντ.
Ταφή και Μνήμη
Ο Βαλερί Μαρτσένκο είναι θαμμένος στο χωριό Χάντε, στην περιφέρεια Κιέβου.
Σήμερα, υπάρχει ένα μουσείο αφιερωμένο στη ζωή και το έργο του Βαλερί Μαρτσένκο στο σχολείο Νο. 175 του Κιέβου. Τον Οκτώβριο του 2017 η «Διεθνής Πλατεία» της σοβιετικής εποχής στην ουκρανική πρωτεύουσα Κίεβο μετονομάστηκε σε Πλατεία Βαλερί Μαρτσένκο προς τιμήν του.
Παραπομπές
Κατηγορία:Ουκρανοί δημοσιογράφοι Κατηγορία:Ουκρανοί ποιητές
Β. Σαρότζα
Η '''Β. Σαρότζα''' είναι Ινδή πολιτικός και πρώην μέλος του Κοινοβουλίου από το Ταμίλ Ναντού. Εξελέγη στη Λοκ Σάμπα από την εκλογική περιφέρεια Ρασιπούραμ στο Πανινδικό Άννα Ντραβίντα Μουνέντρα Καζαγκάμ ως υποψήφιος στις εκλογές του 1998 και 1999.
Η Τζαγιαλαλιθάα διόρισε την Σαρότζα ως Υπουργός Κοινωνικής Πρόνοιας το Μάιο του 2016. Ήταν η πρώτη θέση της στο υπουργικό συμβούλιο της Κυβέρνησης του Ταμίλ Ναντού.
Ανισότητα Χέλντερ
Στα μαθηματικά, η ανισότητα Χέλντερ είναι η ανισότητα, που ισχύει για οποιουσδήποτε πραγματικούς αριθμούς και  και για p, q > 1 έτσι ώστε.
Η ανισότητα ισχύει και για οποιεσδήποτε ολοκληρώσιμες συναρτήσεις ,
Η ανισότητα παίρνει το όνομά της από τον Όττο Χέλντερ για την εργασία του το 1889.
Απόδειξη
Για την απόδειξη θα χρησιμοποιήσουμε την ανισότητα Γιανγκ. Η ανισότητα Γιανγκ δίνει ότι για κάθε πραγματικούς αριθμούς a, b και p, q > 1 με , Για την ανισότητα Χέλντερ κάνουμε την παρατήρηση ότι είναι ομογενής, δηλαδή αν θεωρήσουμε τους αριθμούς και  για οποιεσδήποτε σταθερές, λαμβάνουμε μία ανισότητα ισοδύναμη με την αρχική ανισότητα, καθώς Επομένως διαλέγοντας και, αρκεί να δείξουμε ότι για κάθε a_i' και b_i' με  και , ισχύει ότι Χρησιμοποιώντας την ανισότητα Γιανγκ, έχουμε ότι ολοκληρώνοντας την απόδειξη της ανισότητας Χέλντερ.
Παραπομπές
Κατηγορία:Ανισότητες
Όρος Χουίτνυ
Το όρος Χουίτνυ (Mount Whitney) είναι το υψηλότερο βουνό στην Καλιφόρνια, αλλά και σε όλες τις ηπειρωτικές Ηνωμένες Πολιτείες Αμερικής εκτός της Αλάσκας. Βρίσκεται στην οροσειρά Σιέρρα Νεβάδα και έχει μέγιστο υψόμετρο 4.421 μέτρα πάνω από την επιφάνεια της θάλασσας. Είναι εντυπωσιακό ότι αυτή η κορυφή απέχει μόλις 136,2 χιλιόμετρα από το χαμηλότερο σημείο σε ολόκληρη τη Βόρεια Αμερική, στην Κοιλάδα του Θανάτου (86 μέτρα κάτω από την επιφάνεια της θάλασσας ). Στη δυτική πλαγιά του βουνού απλώνεται το Εθνικό Πάρκο Σεκόγια, ενώ στην ανατολική ο Εθνικός Δρυμός Ίνυο.
Γεωγραφία
Το βουνό έχει μερικώς σχήμα θόλου, αλλά και οδοντωτές ράχεις στα πλευρά του. Η όλη περιοχή της κορυφής του όρους Χουίτνυ βρίσκεται πάνω από το όριο που μπορούν να αναπτυχθούν δέντρα και έχει αλπικό κλίμα και αλπική οικολογία. Πολύ λίγα φυτά ευδοκιμούν κοντά στην κορυφή, όπως το ενδημικό στη Σιέρρα Νεβάδα είδος Polemonium eximium. Τα μοναδικά ζώα στην ίδια περιοχή είναι περαστικά από εκεί, όπως η πεταλούδα παρνάσσιος φοίβος και το πτηνό Leucosticte tephrocotis της οικογένειας σπιζίδες.
Υδρολογία
Το βουνό δεν έχει παγετώνες και αποτελεί μέρος του υδροκρίτη της Μεγάλης Λεκάνης: Τα νερά στη δυτική του πλευρά ρέουν στο ρυάκι Χουίτνυ και μέσω αυτού στον ποταμό Κερν, για να καταλήξουν στη Λίμνη Τουλέρ (Tulare). Τις χρονιές με πολλές βροχοπτώσεις, το νερό υπερχειλίζει από τη λεκάνη της Τουλέρ στον ποταμό Σαν Χουακίν και μέσω αυτού εκρέει στον Ειρηνικό Ωκεανό. Από τα ανατολικά, τα νερά του βουνού συγκεντρώνονται στο ρυάκι Λόουν Πάιν και μέσω αυτού στον ποταμό Όουενς, για να καταλήξουν στη Λίμνη Όουενς, μια endorheic λίμνη της Μεγάλης Λεκάνης.
Το ακριβές υψόμετρο
Το εκτιμώμενο υψόμετρο της κορυφής του όρους Χουίτνυ έχει μεταβληθεί επανειλημμένα, καθώς η τεχνολογία της υψομετρήσεως έχει βελτιωθεί και (το σημαντικότερο) το σύστημα της κάθετης συντεταγμένης έχει αλλάξει. Η κορυφή αναφερόταν συχνά ως έχουσα ύψος 14.494 πόδια (4.417,8 μέτρα) και αυτή είναι η τιμή που αναγράφεται στον ορειχάλκινο δίσκο της Γεωλογικής Υπηρεσίας των ΗΠΑ στην κορυφή. Μία παλαιότερη πλάκα στην κορυφή γράφει «υψόμετρο 14.496,811 πόδια», το οποίο εκτιμήθηκε με βάση το παλαιότερο γεωδαιτικό σύστημα (NGVD29) από το 1929. Από τότε το σχήμα της Γης (το γεωειδές) έχει προσδιορισθεί με μεγαλύτερη ακρίβεια. Με χρήση ενός νέου κάθετου γεωδαιτικού συστήματος ή datum, αυτού που καθιερώθηκε το 1988 (NAVD88), το υψόμετρο της κορυφής υπολογίζεται σήμερα σε 4.421,1 μέτρα (14.505 πόδια).
Γεωλογία
Η ανατολική πλευρά του όρους Χουίτνυ είναι πολύ πιο απότομη από τη δυτική πλευρά επειδή ολόκληρη η οροσειρά Σιέρρα Νεβάδα είναι ένα τεράστιο «μπλοκ θραύσματος», ανάλογο με μια χονδρή πόρτα καταπακτής: η πόρτα έχει τους «μεντεσέδες» της στη δυτική πλευρά και ανυψώνεται αργά εξαιτίας των τεκτονικών δυνάμεων μόνο από την ανατολική πλευρά της.
Η ανύψωση (επώθηση) προκαλείται από ένα σύστημα ρηγμάτων που διατρέχει την ανατολική βάση της οροσειράς. Πράγματι, παρατηρούμε ότι ο γρανίτης του όρους Χουίτνυ είναι ο ίδιος με τον γρανίτη που αποτελεί τους Λόφους Αλαμπάμα, χίλια και πλέον μέτρα χαμηλότερα. Η ανύψωση του Χουίτνυ και το χαμήλωμα της Κοιλάδας Όουενς οφείλονται στις ίδιες τεκτονικές δυνάμεις που δημιούργησαν τη φυσιογραφική «περιφέρεια λεκανών και οροσειρών» των δυτικών ΗΠΑ και του Μεξικού: ο φλοιός μεγάλου μέρους των περιοχών ανάμεσα στις οροσειρές επεκτείνεται αργά.
Ο γρανίτης που αποτελεί το όρος Χουίτνυ είναι μέρος του βαθόλιθου της Σιέρρα Νεβάδα. Κατά την Κρητιδική περίοδο, μάζες τηγμένου πετρώματος που προέκυψαν από την καταβύθιση του φλοιού, υψώθηκαν κάτω από το σημερινό όρος Χουίτνυ και στερεοποιήθηκαν εκεί σχηματίζοντας μεγάλες εκτάσεις γρανίτη. Τα τελευταία 2 έως 10 εκατομμύρια έτη, η Σιέρρα Νεβάδα ανυψώθηκε, κάτι που διευκόλυνε τη διάβρωση από τους παγετώνες και τα νερά να αποσαθρώσουν και να απομακρύνουν τα ανώτερα στρώματα πετρώματος, αποκαλύπτοντας τον ανθεκτικό γρανίτη που αποτελεί σήμερα το βουνό Χουίτνυ.
Ιστορία εξερευνήσεων και ονομασίες
thumb|left|Το όρος Χουίτνυ όπως φαίνεται από το όρος Λάνγκλεϋ. Τον Ιούλιο του 1864 τα μέλη της Γεωλογικής Υπηρεσίας της Καλιφόρνια ονόμασαν το βουνό προς τιμή του Τζοζάια Χουίτνυ, γεωλόγου και καθηγητή πανεπιστημίου, δωρητή της Υπηρεσίας. Εκείνη την εποχή ο νεαρός γεωλόγος Κλάρενς Κινγκ επεχείρησε την ανάβαση στο βουνό από τα δυτικά, αλλά σταμάτησε λίγο πριν φθάσει στην κορυφή. Το 1871 ο Κινγκ επέστρεψε και έφθασε στην κορυφή αυτού που πίστευε ότι ήταν το Χουίτνυ, αλλά έχοντας ακολουθήσει διαφορετική διαδρομή είχε ανεβεί στην πραγματικότητα στο γειτονικό όρος Λάνγκλεϋ (υψόμετρο 4.277 μ.). Μαθαίνοντας το λάθος του το 1873, ο Κινγκ επέστρεψε και πάλι, και τελικώς ολοκλήρωσε την πρώτη του άνοδο στο Χουίτνυ, αλλά χωρίς να έχει πλέον την πρωτιά σε αυτή. Γιατί έναν μόλις μήνα νωρίτερα, στις 18 Αυγούστου 1873, οι Τσαρλς Μπεγκόουλ, Α.Χ. Τζόνσον και Τζων Λούκας, όλοι από το Λόουν Πάιν, είχαν γίνει οι πρώτοι που έφθασαν, όσο τουλάχιστον γνωρίζουμε, στην υψηλότερη κορυφή της Καλιφόρνια. Καθώς ανέβηκαν κατά τη διάρκεια μιας εξορμησεως για ψάρεμα στο φαράγγι Κερν, την αποκάλεσαν «Κορυφή του Ψαρά» (Fisherman's Peak).
Το 1881 ο Σάμιουελ Πίρποντ Λάνγκλεϊ, αστρονόμος και εφευρέτης του βολόμετρου, παρέμεινε για λίγο καιρό στην κορυφή, πραγματοποιώντας καθημερινές μετρήσεις της Ηλιακής σταθεράς. Μαζί του ήταν μια ανεξάρτητη αποστολή από τους Γουίλιαμ Γουόλας, Γ.A. Ράιτ και Φρέντερικ Γουέιλς. Ο Γουόλας έγραψε αργότερα στα απομνημονεύματά του ότι «Οι Ινδιάνοι της φυλής Παϊούτε αποκαλούσαν το όρος Whitney Too-man-i-goo-yah, που σημαίνει τον πολύ γέρο άνθρωπο. Πιστεύουν ότι το Μέγα Πνεύμα που καθορίζει το πεπρωμένο της φυλής τους είχε κάποτε την κατοικία του στο βουνό αυτό.» Η γραφή Too-man-i-goo-yah είναι μεταγραφή από τη γλώσσα μόνο. Παραλλαγές της είναι οι Too-man-go-yah και (σε μία λέξη) Tumanguya.
thumb|Το καταφύγιο του [[Ινστιτούτο Σμιθσόνιαν|Ινστιτούτου Σμιθσόνιαν στην κορυφή του βουνού]] Το 1891 η επιτροπή γεωγραφικών ονομασιών της Γεωλογικής Υπηρεσίας των ΗΠΑ αποφάσισε να αναγνωρίσει και επισήμως το όνομα «όρος Χουίτνυ». Παρά το ότι έχασαν το όνομα που προτιμούσαν («Κορυφή του Ψαρά»), οι κάτοικοι του Λόουν Πάιν χρηματοδότησαν την κατασκευή του πρώτου μονοπατιού μέχρι την κορυφή, σε μελέτη του μηχανικού Γκούσταβ Μαρς (Gustave Marsh), που ολοκληρώθηκε στις 22 Ιουλίου 1904. Αλλά μόλις 4 ημέρες αργότερα, το μονοπάτι προκάλεσε έμμεσα τον πρώτο καταγεγραμμένο θάνατο στο βουνό, καθώς διευκόλυνε σημαντικά την άνοδο: ανεβαίνοντας από αυτό, ο υπάλληλος της υπηρεσίας άγριας ζωής και ιχθυότοπων των ΗΠΑ Μπερντ Σέρμπυ κτυπήθηκε και σκοτώθηκε από κεραυνό ενώ έτρωγε για μεσημέρι στην κορυφή. Κατόπιν αυτού, ο Μαρς άρχισε την ανέγερση της πέτρινης καλύβας, που είναι γνωστή σήμερα ως «καταφύγιο του Ινστιτούτου Σμιθσόνιαν» (από σχετική δωρεά του ινστιτούτου), κτίσμα που ολοκληρώθηκε το 1909.
Υπήρξε μία κίνηση μετά τον Β΄ Παγκόσμιο Πόλεμο να μετονομασθεί το όρος προς τιμή του Ουίνστον Τσώρτσιλ. Ωστόσο, το όνομα Χουίτνυ επεκράτησε.
Εξωτερικοί σύνδεσμοι
Κατηγορία:Γεωγραφία της Καλιφόρνια Κατηγορία:Βουνά των ΗΠΑ Ορος Χουιτ
Ουαλικό Πρωτάθλημα Επιτραπέζιας Αντισφαίρισης
Το Ουαλικό Πρωτάθλημα Επιτραπέζιας Αντισφαίρισης (αγγλικά: Welsh Table Tennis Championships) είναι το εθνικό ατομικό πρωτάθλημα στην επιτραπέζια αντισφαίριση της Ουαλίας, που διοργανώνεται από την Ουαλική Ομοσπονδία Επιτραπέζιας Αντισφαίρισης (αγγλ. Table Tennis Wales, ουαλ. Tenis Bwrdd Cymru).
Πραγματοποιείται κάθε χρόνο και αναδεικνύει τους πρωταθλητές Ουαλίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1924.
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Εξωτερικοί σύνδεσμοι
Κατηγορία:Αθλητισμός στην Ουαλία Κατηγορία:Επιτραπέζια αντισφαίριση στο Ηνωμένο Βασίλειο Κατηγορία:Εθνικές διοργανώσεις επιτραπέζιας αντισφαίρισης
Ουσμάν Κουλιμπαλί
Ο Ουσμάν Κουλιμπαλί (Παρίσι, 9 Ιουλίου 1989) είναι διεθνής Μαλιανός ποδόσφαιριστής που γεννήθηκε στη Γαλλία και αγωνίστηκε ως αμυντικός στον Παναθηναϊκό στη θέση του δεξιού μπακ.
Το ξεκίνημα
Έκανε τα πρώτα ποδοσφαιριστικά του βήματα στην ακαδημία της γαλλικής Μαντ. Στην Μαντ ξεκίνησε και την επαγγελματική του καριέρα χωρίς όμως να έχει χρόνο συμμετοχής.
Γκινγκάμπ
Το καλοκαίρι του 2008 μετακόμισε στην γαλλική Γκινγκάμπ με την οποία είχε μόνο 2 συμμετοχές.
Σταντ Μπρεστουά
Το 2009 μεταγράφηκε στην γαλλική Σταντ Μπρεστουά με την οποία είχε συνολικά 71 συμμετοχές.
Πλατανιάς
Στις 1 Αυγούστου 2014, ο Κουλιμπαλί υπέγραψε συμβόλαιο διάρκειας τριών χρόνων με την ομάδα του Πλατανιά για άγνωστο ποσό. Έπαιξε εξαιρετικά καλά για δύο συναπτά έτη, και ως εκ τούτου, τον παρακολούθησαν αρκετές ελληνικές ομάδες, καθώς και γερμανικά και ελληνικά σωματεία. Με την ομάδα του Α.Ο. Πλατανιά αγωνίστηκε συνολικά πενήντα φορές σημειώνοντας τέσσερα τέρματα.
Παναθηναϊκός
Στις 31 Αυγούστου 2016, ανακοινώθηκε πως ο μέχρι πρότινος δεξιός αμυντικός του Πλατανιά συνεχίζει την καριέρα του στην Ελλάδα με τη φανέλα του Παναθηναϊκού, για το εκτιμώμενο ποσό των €250.000. Ο διεθνής με το Μάλι υπέγραψε συμβόλαιο διάρκειας τριών χρόνων με την ομάδα του τριφυλλιού ως ενίσχυση του αμυντικού Τζαντομένικο Μέστο.
Προσωπική Ζωή
Έχει τέσσερα αδέρφια. Ο μεγάλος του αδερφός είναι ο επαγγελματίας kick boxer, πολλαπλές φορές πρωταθλητής Γαλλίας και παγκόσμιος πρωταθλητής, Αμπνταρχμάν Κουλιμπαλί.
Εξωτερικοί σύνδεσμοι
Κατηγορία:Ποδοσφαιριστές Αν Αβάν ντε Γκανγκάμπ Κατηγορία:Γάλλοι ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Εθνικής Μάλι Κατηγορία:Ποδοσφαιριστές από το Μάλι Κατηγορία:Ποδοσφαιριστές Σταντ Μπρεστουά Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Αμυντικοί ποδοσφαιριστές
Σιδηροδρομικό δυστύχημα στο Δοξαρά
Το Σιδηροδρομικό δυστύχημα στο Δοξαρά συνέβη το απόγευμα της 16ης Ιανουαρίου 1972 στη σιδηροδρομική γραμμή ανάμεσα στους σταθμούς Ορφανών Καρδίτσας και Δοξαρά Λάρισας όπου συγκρούστηκαν η αμαξοστοιχία «Ακρόπολις Εξπρές», που εκτελούσε το δρομολόγιο Μόναχο –Αθήνα και μια αμαξοστοιχία (που έκανε πολλές στάσεις και ήταν γνωστή ως «πόστα» γιατί μετέφερε και το ταχυδρομείο), η οποία κατευθυνόταν από την Αθήνα στη Θεσσαλονίκη. Από τη σύγκρουση σκοτώθηκαν 19 άνθρωποι και τραυματίστηκαν 44. Πρόκειται για ένα από τα πιο πολύνεκρα σιδηροδρομικά δυστυχήματα που έχουν συμβεί στην Ελλάδα.
Το δυστύχημα συνέβη λόγω της έλλειψης συνεννόησης μεταξύ των σταθμαρχών των δύο σταθμών σε συνδυασμό με το γεγονός ότι το δίκτυο ήταν μονής γραμμής και δεν υπήρχαν σύγχρονες μέθοδοι ενδοεπικοινωνίας. Οι δυο σταθμάρχες διαφωνούσαν ποια από τις δυο αμαξοστοιχίες θα έπρεπε να είχε προτεραιότητα και, παρά την παρέμβαση του ρυθμιστή κίνησης τρένων από την Αθήνα, τόσο το «Ακρόπολις Εξπρές» όσο και η πόστα διήλθαν κανονικά από το σταθμό του Δοξαρά και των Ορφανών αντίστοιχα με αποτέλεσμα να συγκρουστούν στη διαδρομή, στις 16:55. Από τη σύγκρουση που ήταν σφοδρή, επειδή το «Ακρόπολις Εξπρές» είχε αναπτύξει μεγάλη ταχύτητα, τα τρία πρώτα βαγόνια της πόστας διαλύθηκαν.
Πηγές
Κατηγορία:Ατυχήµατα µέσων µεταφοράς στην Ελλάδα Κατηγορία:Σιδηροδρομικά ατυχήματα και δυστυχήματα στην Ελλάδα
Ιωάννης Α. Δεληγιάννης
Ο '''Ιωάννης Α. Δεληγιάννης''' ήταν Έλληνας πολιτικός.
Βιογραφικά στοιχεία
Ήταν γιος του κοτζαμπάση Αναγνώστης Δεληγιάννης, μέλους της ισχυρής οικογένειας Δεληγιάννη. Αδέλφια του ήταν οι Πέτρος και Χαράλαμπος. Εξελέγη βουλευτής Γορτυνίας στις εκλογές του 1873 και επανεξελέγη σε αυτές του 1874.
Παραπομπές
Κατηγορία:Βουλευτές Γορτυνίας Κατηγορία:Οικογένεια Δεληγιάννη
Φουτσιάν Στάρτζεονς
Η Φουτσιάν ΣΜΣ Σανσίν Στάρτζεονς (Fujian SBS Xunxing Sturgeons, απλοποιημένα κινεζικά: 福建SBS浔兴鲟), γνωστή ως Φουτσιάν Στάρτζεονς ή Φουτσιάν Σανσίν, είναι κινεζικός επαγγελματικός σύλλογος καλαθοσφαίρισης στην CBA, με έδρα την Τζιντζιάνγκ της Κουάντζου στη Φουτσιάν. Το «SBS» αντικατοπτρίζει τον εταιρικό χορηγό SBS Zipper Science and Technology Corporation με έδρα την Τζιντζιάνγκ. Σε αντίθεση με όλες τις άλλες ομάδες της CBA, η ομάδα δεν είχε αρχικά αγγλικό ψευδώνυμο. Έκτοτε άρχισαν να χρησιμοποιούν το όνομα Sturgeons (μετ. Οξύρρυγχοι).
Η Φουτσιάν Στάρτζεονς έκανε το ντεμπούτο της τη σεζόν 2004-2005 και τερμάτισε στην έβδομη και τελευταία θέση στην Κατηγορία Νότου, εκτός των πλέι οφ. Τη σεζόν 2005-2006, έφτασε στην πέμπτη θέση, μόλις μία νίκη μακριά από τα πλέι οφ.
Εξωτερικοί σύνδεσμοι
Κατηγορία:Ιδρύσεις ομάδων καλαθοσφαίρισης το 1999 Κατηγορία:Σύλλογοι Πρωταθλήματος Καλαθοσφαίρισης Κίνας Κατηγορία:Κινέζικες ομάδες καλαθοσφαίρισης
Ιγκόρ Παβλιούκ
Ο Ιγκόρ Παβλιούκ (στα ουκρανικά αναγράφεται ως Ιχόρ Παβλιούκ, ουκρανικά: І́гор Зино́війович Павлю́к, ρωσικά: Игорь Зиновьевич Павлюк, γεννήθηκε στις 1 Ιανουαρίου 1967 στην Ούζοβα της Ουκρανικής ΣΣΔ) είναι Ουκρανός συγγραφέας, ερευνητής και μεταφραστής.
Είναι νικητής του Αγγλικού βραβείου ΠΕΝ του 2013, Νικητής του λογοτεχνικού βραβείου Ελβετίας 2021 και δόκτωρ κοινωνικής επικοινωνίας.
Είναι μέλος της Ευρωπαϊκής Εταιρείας Συγγραφέων,.
Παραπομπές
Κατηγορία:Ουκρανοί ποιητές Κατηγορία:Συγγραφείς παιδικής και νεανικής λογοτεχνίας Κατηγορία:Απόφοιτοι του Πανεπιστημίου του Λβιβ
Φλόριαν Γκάλενμπεργκερ
Ο Φλόριαν Γκάλενμπεργκερ (Florian Gallenberger, 23 Φεβρουαρίου 1972) είναι Γερμανός σκηνοθέτης, σεναριογράφος και ηθοποιός.
Γεννήθηκε το 1972 στο Μόναχο. Ξεκίνησε να δουλεύει στην παιδική του ηλικία ως ηθοποιός, συμμετέχοντας σε τρεις τηλεοπτικές σειρές. Εργάζεται ως σκηνοθέτης και σεναριογράφος από τη δεκαετία του '90 και η αναγνώριση ήρθε το 2001, όταν κέρδισε το βραβείο Όσκαρ καλύτερης ταινίας μικρού μήκους για το Quiero ser. Έκτοτε γυρίζει ταινίες μεγάλου μήκους με πιο γνωστή την ταινία Η Αποικία.
ΡΚΝ Εσπανιόλ Β
Η Ρεϊάλ Κλουμπ Ντεπορτίου Εσπανιόλ ντε Μπαρσελόνα Β (καταλανικά: Reial Club Deportiu Espanyol de Barcelona B) είναι η Β ομάδα της ΡΚΝ Εσπανιόλ, που εδρεύει στη Βαρκελώνη, στην αυτόνομη κοινότητα της Καταλονίας. Η ομάδα ιδρύθηκε το 1981 και παίζει στη Σεγούντα Ντιβισιόν Β. Παίζει τους εντός έδρας αγώνες της στο προπονητικό γήπεδο «Ντάνι Γιάρκε», χωρητικότητας 1.520 θέσεων.
Σε αντίθεση με το αγγλικό σύστημα πρωταθλημάτων, οι δεύτερες ομάδες στην Ισπανία παίζουν στην ίδια πυραμίδα ποδοσφαίρου με την ανώτερη ομάδα τους αντί για ένα ξεχωριστό πρωτάθλημα. Ωστόσο, οι δεύτερες ομάδες δεν μπορούν να παίξουν στην ίδια κατηγορία με την ανώτερη ομάδα τους και δεν είναι πλέον σε θέση να αγωνιστούν στο Κύπελλο Ισπανίας.
Ιστορία
Το 1981, δημιουργήθηκε η Φούτμπολ Κλουμπ Κριστινένκ (Futbol Club Cristinenc) στη Σάντα Κριστίνα ντ'Άρο της επαρχίας Ζιρόνα. Ο σύλλογος είχε γρήγορη εξέλιξη από τις χαμηλότερες κατηγορίες μέχρι την Τερθέρα Ντιβισιόν. Ήταν επίσης τροφοδοτικός σύλλογος της Εσπανιόλ.
Το 1991 η ομάδα άλλαξε την ονομασία της σε Κριστινένκ Εσπανιόλ (Cristinenc-Espanyol) και μετονομάστηκε σε Ρεϊάλ Κλουμπ Ντεπορτίου Εσπανιόλ ντε Μπαρσελόνα Β τρία χρόνια αργότερα, ενώ έγινε επίσης η δεύτερη ομάδα της Εσπανιόλ. Διακυμάνθηκε μεταξύ της τέταρτης και της τρίτης κατηγορίας τις επόμενες δεκαετίες, με τη μεγαλύτερη περίοδο να είναι πέντε χρόνια, με μία δεύτερη θέση τη σεζόν 2001-02. Η καταλανική ομάδα απέτυχε να προβιβαστεί κατά τη διάρκεια των τριών συμμετοχών της στα πλέι οφ.
Τη σεζόν 2009–10, η Εσπανιόλ Β τερμάτισε στην 16η θέση, πάνω από τη ζώνη υποβιβασμού και υποβιβάστηκε μέσω των πλέι οφ υποβιβασμού.
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1981 Κατηγορία:ΡΚΝ Εσπανιόλ
Δημαρχιακές εκλογές Λονδίνου 2021
Στις 6 Μαΐου 2021 διεξήχθη δημαρχιακή εκλογή στο Λονδίνο.
O Σαντίκ Καν διεκδίκησε την επανεκλογή του, και ακόμα 19 υποψήφιοι συμμετείχαν στην εκλογή. Ο Σαντίκ Καν επανεξελέγη δήμαρχος του Λονδίνου με το 55,2% των ψήφων.
Εκλογικό σύστημα
Η εκλογή δημάρχου γίνεται με απλό πλειοψηφικό σύστημα δύο γύρων και ψήφο με σειρά προτίμησης. Ο κάθε εκλογέας βάζει δύο σταυρούς προτίμησης, τον 1 στην 1η επιλογή του και τον 2 στη 2η επιλογή του. Ο υποψήφιος που θα εξασφαλίσει την απόλυτη πλειοψηφία στον πρώτο γύρο, δηλαδή πάνω από 50% των ψήφων 1ης προτίμησης, ανακηρύσσεται νικητής. Αν κανένας νικητής δεν αναδειχθεί στον πρώτο γύρο τότε διεξάγεται δεύτερος γύρος στον οποίον συμμετέχουν οι δύο υποψήφιοι που πλειοψήφησαν στον πρώτο.
Παραπομπές
Κατηγορία:Εκλογές στο Ηνωμένο Βασίλειο Λονδι
Bankers Life Fieldhouse
Το Bankers Life Fieldhouse είναι ένα κλειστό στάδιο που βρίσκεται στην Ιντιανάπολις, Ιντιάνα των ΗΠΑ. Είναι η έδρα των Ιντιάνα Πέισερς του NBA και των Ιντιάνα Φιβερ του WNBA. Στο γήπεδο επίσης διοργανώνονται κολεγιακοί αγώνες καλαθοσφαίρισης, συναυλίες και αγώνες Χόκεϊ επί πάγου. Τα εγκαίνια έγιναν τον Νοέμβριο του 1999 με το όνομα Conseco Fieldhouse και αντικατέστησε το Market Square Arena που ήταν η πρώην έδρα των Ιντιάνα Πέισερς. Τα δικαιώματα ονομασίας δόθηκαν στην Conseco, μια εταιρία οικονομικών με έδρα την Ιντιάνα. Τον Μάιο του 2010 η εταιρία μετονομάστηκε σε CNO Financial Group όμως δεν άλλαξε το όνομα του γηπέδου. Τον Δεκέμβριο του 2011 αποφάσισε η εταιρία να αλλάξει το όνομα του γηπέδου και έγινε Bankers Life Fieldhouse. Η εταιρία γνωστοποίησε στις 13 Μαρτίου 2018 πως δεν θα ανανεώσει το συμβόλαιό της το οποίο λήγει στις 30 Ιουνίου 2019.
Πάλη
Το WWE έχει φιλοξενήσει διάφορα σόου στο Bankers Life FieldHouse όπως το Raw και το SmackDown ενώ έχουν φιλοξενηθεί και πολλά άλλα σόου πάλης.
Βραβεία και αναγνωρίσεις
Το Bankers Life Fieldhouse έχει αναγνωρισθεί από πολλούς ως το καλύτερο στάδιο όλων των ομάδων στα 4 μεγάλυτερα αθλήματα των ΗΠΑ. Το 2005 και το 2006 κατατάχθηκε στο νούμερο 1 σύμφωνα με έρευνα του Sports Business Journal/Sports Business Daily Reader.
Εξωτερικοί σύνδεσμοι
Κατηγορία:Γήπεδα καλαθοσφαίρισης στις Ηνωμένες Πολιτείες
Ροσεσουάρ (Ωτ-Βιέν)
Το Ροσεσουάρ, (γαλλικά: Rochechouart, στα λιμουζέν, διάλεκτο της οξιτανικής: Rechoard) είναι κοινότητα στο νομό Ωτ-Βιέν της περιοχής Νέα Ακουιτανία στη δυτική κεντρική Γαλλία. Είναι υπονομαρχία του νομού και έχει πληθυσμό 3.781 κατοίκους.
Είναι γνωστή για τον κρατήρα και το κάστρο της.
Στην περιοχή, το όνομα της πόλης προφέρεται και Ροσουάρ.
Οι κάτοικοι ονομάζονται Ροσουαρταί (ζ).
Ετυμολογία
Το όνομα της πόλης αναφέρεται ως Rocacoart το 1027, Rochechouart το 1049, Rocam Cavardi γύρω στο 1068. Είναι σύνθετο από δύο λέξεις
Γεωγραφικά στοιχεία
αριστερά|μικρογραφία|Η κοιλάδα του ποταμού Γκραιν στη Ροσεσουάρ μικρογραφία|320x320εσ|Η γέφυρα του ποταμού Γκραιν στη Ροσεσουάρ H Ροσεσουάρ βρίσκεται στα δυτικά του νομού Ωτ-Βιέν, στη διοικητική περιοχή της Νέας Ακουιτανίας.
Η πόλη είναι χτισμένη στη συμβολή των ποταμών Γκρεν και Βαίρ στο οροπέδιο του Λιμουζέν, σε υψόμετρο περίπου 180 μέτρα πάνω από τη στάθμη της θάλασσας.
Είναι υπονομαρχία του νομού αν και πληθυσμιακά κατατάσσεται στη 15η θέση στο νομό, με πληθυσμό 3.781 κατοίκους.
Η έκτασή της είναι 53,88 τετραγωνικά χιλιόμετρα.
Απέχει περίπου 9 χιλιόμετρα νότια από το Σαιν-Ζυνιέν, τη δεύτερη μεγαλύτερη πόλη του νομού και 45 χιλιόμετρα δυτικά της Λιμόζ, τη μεγαλύτερη πόλη και πρωτεύουσα του νομού. Στα δυτικά συνορεύει με το νομό Σαράντ.
Στην περιτειχισμένη πόλη της Ροσεσουάρ δεσπόζει το κάστρο της Ροσεσουάρ, μεσαιωνικό οχυρό που σήμερα στεγάζει το Μουσείο Σύγχρονης Τέχνης.
Ο κρατήρας
Η πόλη βρίσκεται στον κρατήρα Ροσεσουάρ, κρατήρας που δημιουργήθηκε από έναν αστεροειδή που συνετρίβη στην επιφάνεια της γης πριν από 205 εκατομμύρια χρόνια.
Ιστορία
μικρογραφία|320x320εσ|Το κάστρο Ροσεσουάρ Ο Αιμερίκ Α', ο οποίος έζησε γύρω στο 990, ήταν ο πρώτος υποκόμης και ιδρυτής του οίκου των Ροσεσουάρ. Ο Αιμερίκ Δ' συμμετείχε στην Α' Σταυροφορία στα τέλη του 11ου αιώνα στο πλευρό του Γοδεφρείδου του Μπουιγιόν και ο Αιμερίκ ΣΤ' (1170-1230) έχτισε το σημερινό κάστρο, τμήμα του οποίου διατηρείται ως σήμερα.
Στα τέλη του 13ου αιώνα, ο Αιμερίκ ΙΑ' παραιτήθηκε από ένα μεγάλο μέρος των προνομίων του και εξέδωσε μία χάρτα δικαιωμάτων, η οποία μεταμόρφωσε το Ροσεσουάρ σε δημοκρατική πόλη και μετέτρεψε τους κατοίκους της σε πολίτες. Από τότε η πόλη διοικούνταν από τέσσερις προκρίτους που επέλεγαν τους διαδόχους τους, χωρίς την παρέμβαση του άρχοντά τους. Συγχρόνως, ο υποκόμης κατέστειλε όλους τους άμεσους φόρους των αγροτών και κατάργησε τα καθήκοντα και τις υπηρεσίες των πολιτών στον φεουδάρχη. Παρείχε επίσης στους κατοίκους της πόλης τις απαραίτητες προϋποθέσεις για πλήρη ελευθερία - μπορούσαν να διαθέτουν τα αγαθά τους, να αγοράσουν ή να πουλήσουν, να εισάγουν και να εξάγουν ό,τι ήθελαν, να χτίσουν, να κινούνται ελεύθερα μέσα στην υποκομητεία, όλα χωρίς την παρέμβαση του κυρίου τους. Η χάρτα αυτή ήταν πολύ προοδευτική για την εποχή αλλά παρά τις πιέσεις από τους άλλους άρχοντες της περιοχής, παρέμεινε σε ισχύ μέχρι το 1789.
Πριν από τη Γαλλική επανάσταση, η πόλη εξαρτιόταν διοικητικά από την επαρχία του Πουατού και οι υποκόμητες της Ροσεσουάρ ήταν υποτελείς των κομήτων του Πουατιέ. Θρησκευτικά, ήταν υπό τον έλεγχο της Επισκοπής της Λιμόζ.
Αξιοθέατα
μικρογραφία|Πυργίσκος της παλιάς οχύρωσης της πόλης
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Πόλεις της Ακουιτανίας
Παλάτι Τατζμπέγκ
thumb|300px|Ερείπια του Παλατιού Τατζμπέγκ το 2007. Το Παλάτι Τατζμπέγκ ή Ταπαέ Τατζμπέγκ (παστού: د تاج بېګ ماڼۍ,, Παλάτι του Υψηλού Θρόνου), γνωστό και ως Παλάτι της Βασίλισσας, είναι παλάτι το οποίο κατασκευάστηκε τη δεκαετία του 1920 και βρίσκεται περίπου 16 χιλιόμετρα νοτιοδυτικά του κέντρου της Καμπούλ στο Αφγανιστάν. Το άλλοτε επιβλητικό αρχοντικό βρίσκεται στην κορυφή ενός λοφίσκου ανάμεσα στους πρόποδες όπου η αφγανική βασιλική οικογένεια κάποτε κυνηγούσε και έκανε πικνίκ. Δε θα πρέπει να συγχέεται με το Παλάτι Νταρούλ Αμάν το οποίο βρίσκεται 13 χιλιόμετρα βορειοανατολικά του Παλατιού Τατζμπέγκ.
Ιστορικά στοιχεία
Σε απόσταση κοντινή από το κάστρο ή Τάπα ε Τατζ Μπεγκ (λόφος Τατζ Μπεγκ), ένα παλάτι για τη βασίλισσα των Τιμουριδών λέγεται ότι βρέθηκε πολλά χρόνια πριν. Οι κήποι με πεζούλια προτιμώνταν από τους Τιμουρίδες και τους Μογούλους, και έτσι σήμερα διατηρούνται κάποια ερείπια. Οι Τιμουρίδες και οι διάδοχοί τους, οι Μογούλοι, έχουν συγγενικές σχέσεις με τις φυλές Παστούν του Αμπντάλι Ντουράνι και αργότερα του Γιουσουφζάι. Η κόρη του Αχμάντ Χαν Αμπντάλι (σύζυγος του Τιμούρ Σαχ Ντουράνί) ήταν η κόρη του Αλαμγκίρ Β΄.
Σύμφωνα με ορισμένους ιστορικούς. το παλάτι φαίνεται να ανακαινίστηκε από τον Ζαμάν Σαχ το 1795, το οποίο στη συνέχεια καταστράφηκε σε στρατιωτικές συγκρούσεις και τα ερείπια από την αρχαιότητα διατηρούνται έως σήμερα. Ξένοι στρατιώτες της δύναμης ISAF έχουν καταγράψει τα ερείπια του πρώην κάστρου. Όπως συμβαίνει με πολλά ιστορικά αξιοθέατα στο Αφγανιστάν, οι σημερινές δυναστείες προσπαθούν να μειώσουν τα ιστορικά επιτεύγματα των προγόνων τους.
Νικόλαος Δαρειώτης
Ο Νικόλαος Δαρειώτης ήταν Έλληνας πολιτικός.
Παλάτι Τατζμπέγκ
Ιστορικά στοιχεία
Στις 27 Δεκεμβρίου 1979, η Ένωση Σοβιετικών Σοσιαλιστικών Δημοκρατιών ξεκίνησε την εισβολή της στο Αφγανιστάν. Εκείνο το βράδυ, ο σοβιετικός στρατός ξεκίνησε την επιχείρηση Καταιγίδα-333, στην οποία περίπου 700 στρατιώτες, συμπεριλαμβανομένων 54 μελών της KGB από την ομάδα Alpha και την ομάδα Zenith, εισέβαλαν στο Παλάτι και σκότωσαν τον Πρόεδρο Χαφιζουλάχ Αμίν, ο οποίος διέμενε εκεί από τις 20 Δεκεμβρίου.
Κατά τη διάρκεια του σοβιετικού πολέμου στο Αφγανιστάν λειτούργησε ως έδρα της 40ής Σοβιετικής Στρατιάς. Το παλάτι υπέστη σοβαρές φθορές τα χρόνια μετά την αποχώρηση των Σοβιετικών, όταν διάφορες φατρίες μουτζαχεντίν μαχόταν για τον έλεγχο της Καμπούλ μετά την πτώση της φιλοσοβιετικής κυβέρνησης του προέδρου Νατζιμπουλάχ το 1992.
Νικόλαος Δαρειώτης
Βιογραφικά στοιχεία
Εξελέγη βουλευτής Πυλίας τον Μάϊο του 1877, σε επαναληπτική εκλογή μετά τον θάνατο του Κωνσταντίνου Δαρειώτη, ο οποίος είχε εκλεγεί στις εκλογές του 1875.
Παλάτι Τατζμπέγκ
Ιστορικά στοιχεία
Η αφγανική κυβέρνηση, σε συνεργασία με τη γερμανική κυβέρνηση, συνέταξε σχέδια ανακαίνισης του παλατιού για δημόσια χρήση, ζητώντας χρήματα από ιδιωτικές δωρεές εύπορων Αφγανών. Τα σχέδια αυτά βρίσκονται σε αόριστη παύση, καθώς η αφγανική κυβέρνηση επιδιώκει να εδραιώσει την ειρήνη και τη σταθερότητα στη χώρα. Παρόμοιο σχέδιο έχει εγκριθεί και για το Παλάτι Νταρούλ Αμάν.
Παραπομπές
Κατηγορία:Κτίρια και κατασκευές στο Αφγανιστάν
CODA: Στον Ρυθμό της Καρδιάς
Το CODA: Στον Ρυθμό της Καρδιάς (πρωτότυπος τίτλος: CODA) είναι ο τίτλος μιας Αμερικανικής δραματικής και κωμικής ταυτόχρονα ταινίας του 2021. Είναι ριμείκ της Γαλλο-Βελγικής ταινίας Η Οικογένεια Μπελιέ του 2014. Η ταινία είναι σε σκηνοθεσία και σε σενάριο της Σιαν Χέντερ, ενώ πρωταγωνιστεί η Εμίλια Τζόουνς στον ρόλο μιας νεαρής γυναίκας, ονόματι Ρούμπι Ρόσι, το μοναδικό άτομο που έχει την ακοή του σε μια τετραμελή οικογένεια κωφών, που προσπαθεί να βοηθήσει την οικογένειά της απέναντι στην επιχείρηση που διαθέτουν οι δικοί της, ενώ προσπαθεί ταυτόγχρονα να γίνει και τραγουδίστρια. Σχεδόν όλους τους κουφούς χαρακτήρες τους υποδύονται ηθοποιοί οι οποίοι είναι και στην πραγματικότητα κουφοί, οι οποίοι επικοινωνούσαν με την Εμίλια Τζόουνς δια μέσω της Αμερικανικής νοηματικής γλώσσας.
Η ταινία έκανε πρεμιέρα στις 28 Ιανουαρίου του 2021 στο Φεστιβάλ Κινηματογράφου Σάντανς, όπου η Apple εξασφάλισε τα πνευματικά δικαιώματα διανομής της ταινίας. Έλαβε θετικές κυρίως κριτικές και κέρδισε διάφορα βραβεία. Στην 94η Απονομή των Βραβείων Όσκαρ, η ταινία κέρδισε τα βραβεία Καλύτερης ταινίας, Προσαρμοσμένου Σεναρίου και Β' Ανδρικού Ρόλου για τον Τρόι Κότσουρ, ενώ στην 79η απονομή των Χρυσών Σφαιρών, προτάθηκε για Καλύτερη Δραματική Ταινία και για Β' Ανδρικού Ρόλου σε κινηματογραφική ταινία για τον Τρόι Κότσουρ, χωρίς να κερδίσει κανένα.
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Γαλλικές ταινίες Κατηγορία:Ταινίες του 2021 Κατηγορία:Αμερικανικές δραματικές ταινίες Κατηγορία:Αμερικανικές δραματικές κωμικές ταινίες Κατηγορία:Αμερικανικές ανεξάρτητες ταινίες Κατηγορία:Γαλλικές δραματικές κωμωδίες Κατηγορία:Streaming ταινίες Κατηγορία:Όσκαρ Καλύτερης Ταινίας Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου Κατηγορία:Ταινίες με ηθοποιό που κέρδισε Όσκαρ Β' Ανδρικού Ρόλου Κατηγορία:Ταινίες με θέμα την αναπηρία Κατηγορία:Κωφότητα Κατηγορία:Ταινίες σχετικά με την οικογένεια
Νόμος του Μέρφυ
Ο Νόμος του Μέρφυ είναι ένα γνωμικό ή επίγραμμα που συνήθως αναφέρεται ως: «Οτιδήποτε μπορεί να πάει στραβά θα πάει στραβά».
Ιστορία
Η αντιληπτή διαστροφή του σύμπαντος υπήρξε εδώ και καιρό αντικείμενο σχολιασμού και οι πρόδρομοι της σύγχρονης έκδοσης του νόμου του Μέρφυ δεν είναι δύσκολο να βρεθούν. Πρόσφατη σημαντική έρευνα σε αυτόν τον τομέα έχει διεξαχθεί από μέλη της Αμερικανικής Εταιρείας Διαλέκτων. Το μέλος της Εταιρείας Stephen Goranson βρήκε μια έκδοση του νόμου, που δεν έχει ακόμη γενικευτεί ή φέρει αυτό το όνομα, σε μια έκθεση του Alfred Holt σε μια συνάντηση του 1877 μιας ένωσης μηχανικών."Διαπιστώνεται ότι οτιδήποτε μπορεί να πάει στραβά στη θάλασσα γενικά πάει στραβά αργά ή γρήγορα, οπότε δεν πρέπει να αναρωτιόμαστε για το ότι οι ιδιοκτήτες προτιμούν το ασφαλές από το επιστημονικό .... Δεν μπορεί να τεθεί αρκετή πίεση για τα πλεονεκτήματα της απλότητας. Ο ανθρώπινος παράγοντας δεν μπορεί να παραμεληθεί με ασφάλεια στον σχεδιασμό μηχανημάτων. Εάν πρέπει να ληφθεί προσοχή, ο κινητήρας πρέπει να είναι τέτοιος ώστε ο μηχανικός να είναι έτοιμος να τον φροντίσει."Ο μαθηματικός Αύγουστος Ντε Μόργκαν έγραψε στις 23 Ιουνίου 1866: «Το πρώτο πείραμα απεικονίζει ήδη μια αλήθεια της θεωρίας, επιβεβαιωμένη από την πρακτική, ό,τι μπορεί να συμβεί θα συμβεί αν κάνουμε αρκετές δοκιμές». Σε μεταγενέστερες δημοσιεύσεις «ό,τι μπορεί να συμβεί θα συμβεί" περιστασιακά ονομάζεται "νόμος του Μέρφυ", κάτι που αυξάνει την πιθανότητα - εάν κάτι πήγε στραβά - ότι ο «Μέρφυ» είναι ο «Ντε Μόρκγαν» που ξεχάστηκε (μια επιλογή, μεταξύ άλλων, που έθεσε ο Goranson στο λίστα της Αμερικανικής Εταιρείας Διαλέκτων).
Το μέλος της Αμερικανικής Εταιρείας Διαλέκτων, Bill Mullins, βρήκε μια ελαφρώς ευρύτερη εκδοχή του αφορισμού σε σχέση με τη παραστασιακή μαγεία. Ο Βρετανός μάγος παραστάσεων Nevil Maskelyne έγραψε το 1908:"Είναι μια κοινή εμπειρία για όλους τους άντρες να βρουν ότι, σε οποιαδήποτε ειδική περίσταση, όπως η παρουσίαση ενός μαγικού εφέ για πρώτη φορά στο κοινό, ό,τι μπορεί να πάει στραβά θα πάει στραβά. Είτε πρέπει να το αποδώσουμε στην κακοήθεια της ύλης είτε στη συνολική ανηθικότητα των άψυχων πραγμάτων, είτε η συναρπαστική αιτία είναι η βιασύνη, η ανησυχία ή όχι, το γεγονός παραμένει."Το 1948, ο χιουμορίστας Paul Jennings επινόησε τον όρο resistentialism, ένα αστείο παιχνίδι με την αντίσταση και τον υπαρξισμό, για να περιγράψει «φαινομενικά μοχθηρή συμπεριφορά που εκδηλώνεται από άψυχα αντικείμενα», όπου τα αντικείμενα που δημιουργούν προβλήματα (όπως τα χαμένα κλειδιά ή μια μπάλα που αναπηδάει και ξέφυγε) λέγεται ότι εμφανίζουν υψηλό βαθμό κακίας έναντι των ανθρώπων.
Η σύγχρονη μορφή του νόμου του Μέρφυ χρονολογείται από το 1952, ως επιγραφή σε ένα βιβλίο ορειβασίας του John Sack, ο οποίος το περιέγραψε ως «αρχαίο ρητό ορειβασίας»:"Οτιδήποτε μπορεί να πάει στραβά, πηγαίνει."
Σύνδεση με τον Μέρφυ
Διαφορετικές αναμνήσεις χρόνια αργότερα από διάφορους συμμετέχοντες καθιστούν αδύνατο να εντοπίσει ποιος επινόησε για πρώτη φορά το ρητό του νόμου του Μέρφυ. Το όνομα του νόμου προέρχεται από μια προσπάθεια χρήσης νέων συσκευών μέτρησης που αναπτύχθηκαν από τον Edward Murphy. Η φράση επινοήθηκε σε μια ανεπιθύμητη αντίδραση σε κάτι που είπε ο Μέρφυ όταν οι συσκευές του δεν κατάφεραν να λειτουργήσουν και τελικά μετατράπηκε στην παρούσα μορφή του πριν από μια συνέντευξη Τύπου μερικούς μήνες αργότερα - η πρώτη (από πολλές) που δόθηκε από τον Δρ John Stapp, ΗΠΑ Συνταγματάρχης και πτήσης χειρουργικής αεροπορίας στη δεκαετία του 1950.
Έντουαρντ Κουκ
Ο Έντουαρντ Κουκ (Edward Tiffin Cook Sr., γενν. 27 Νοεμβρίου 1888, Τσιλικόθι, Οχάιο, Ηνωμένες Πολιτείες - 18 Οκτωβρίου 1972, Τσιλικόθι, Οχάιο, Ηνωμένες Πολιτείες) ήταν ένας Αμερικανός αθλητής, ο οποίος συμμετείχε στους Θερινούς Ολυμπιακούς Αγώνες 1908 στο Λονδίνο.
Βιογραφικά Στοιχεία
Ο Εντ. Κουκ ήταν αθλητής στα ολυμπιακά αθλήματα του άλματος επί κοντώ, του άλματος εις μήκος, του άλματος εις ύψος και του σπριντ.
3-Καρένιο
Το 3-καρένιο (αγγλ. 3-carene) είναι δικυκλικό μονοτερπένιο που συντίθεται από δακτυλίους κυκλοεξενίου και κυκλοπροπανίου,απαντάται συνήθως ως συστατικό της τερεβινθίνης σε περιεκτικότητα έως 42% ανάλογα με την πηγή. Τυπικά έχει γλυκιά και πικάντικη μυρωδιά, που ανιχνεύεται ως ένας συνδυασμός βελόνων ελάτης, μοσχομυρωδών και υγρού δάσους.
Έντουαρντ Κουκ
Βιογραφικά Στοιχεία
Ο Κουκ συμμετείχε στο πρωτάθλημα IC4A, και στο άθλημα του άλματος εις μήκος κατά τα έτη 1908 και 1909, και στο άθλημα του άλματος επί κοντώ της Ερασιτεχνικής Αθλητικής Ένωσης, κατά τα έτη 1907 και 1911. Αποφοίτησε από το Πανεπιστήμιο Κορνέλ το έτος 1910, και αργότερα έγινε αγρότης και διευθυντής της Πρώτης Εθνικής Τράπεζας στο Τσιλικόθι, Οχάιο.
3-Καρένιο
Το 3-καρένιο είναι άχρωμο υγρό, που δεν είναι διαλυτό στο νερό, αλλά αναμειγνύεται καλά με λίπη και έλαια. Είναι χειρόμορφη χημική ένωση, που εμφανίζεται και φυσικά και ως ρακεμικό μείγμα, όσο και ως εμπλουτισμένη στην εναντιο-μορφή της.
Έντουαρντ Κουκ
Βιογραφικά Στοιχεία
Στους Θερινούς Ολυμπιακούς Αγώνες 1908 στο Λονδίνο, ο Κουκ ισοβάθμισε στην πρώτη θέση στο άθλημα του άλματος επί κοντώ, μαζί με τον ομοεθνή του Άλφρεντ Κάρλτον Γκίλμπερτ.
3-Καρένιο
Αντιδράσεις και χρήσεις
Η θεραπεία με υπεροξικό οξύ δίνει 3,4-καρανοδιόλη.
Έντουαρντ Κουκ
Παραπομπές
Κατηγορία:Αμερικανοί αθλητές Κατηγορία:Αμερικανοί Ολυμπιονίκες
3-Καρένιο
Αντιδράσεις και χρήσεις
Η πυρόλυση διαμέσου από οξείδιο του σιδήρου προκαλεί αναδιάταξη, αποδίδοντας π-κυμένιο. Το 3-καρένιο χρησιμοποιείται στη βιομηχανία αρωμάτων και ως χημικό ενδιάμεσο.
Επειδή το 3-καρένιο μπορεί να ανευρεθεί στην κάνναβη με φυσικό τρόπο, μπορεί επίσης να ανιχνευθεί και σε αποστάγματα κάνναβης. Οι μεγαλύτερες συγκεντρώσεις καρενίου σε ένα απόσταγμα του δίνουν πιο γήινη γεύση και οσμή.
Το 3-καρένιο υπάρχει επίσης και στο μάνγκο, δίνοντας στο φρούτο αυτό μια χαρακτηριστική γεύση και άρωμα σαν πεύκο.
Παραπομπές
Κατηγορία:Κυκλοπροπάνια Κατηγορία:Αρωματικές ύλες Κατηγορία:Εκχυλίσματα ξύλου
Γιεμανεμπερχάν Κρίπα
Ο Γιεμανεμπερχάν Κρίπα (γενν. 15 Οκτωβρίου 1996) είναι Ιταλός αθλητής του στίβου. Κέρδισε το χάλκινο μετάλλιο στο Ευρωπαϊκό Πρωτάθλημα Στίβου 2018 στο Βερολίνο στα 10,000 μ. και το χάλκινο μετάλλιο στα 5000 μ. στους Μεσογειακούς Αγώνες 2018 στην Ταρραγόνα.
Βιογραφία
Γεννήθηκε στο Γουόλο, μια πόλη στα βορειοανατολικά της Αιθιοπίας. Έχασε τους γονείς του κατά τη διάρκεια του Πολέμου Ερυθραίας-Αιθιοπίας και έτσι μεταφέρθηκε σε ορφανοτροφείο στην Αντίς Αμπέμπα. Υιοθετήθηκε από ένα ιταλικό ζεύγος, τον Ρομπέρτο και Λουίζα Κρίπα, και μετακόμισε μαζί τους στο Τρέντο.
Παραπομπές
Κατηγορία:Ιταλοί αθλητές του στίβου Κατηγορία:Αθλητές του στίβου στους Μεσογειακούς Αγώνες 2018 Κατηγορία:Κάτοχοι μεταλλίων του Ιταλικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Ρόμπερτ Χούμπερ
Ο Ρόμπερτ Χούμπερ (Robert Huber, γενν. 20 Φεβρουαρίου 1937) είναι Γερμανός βιοχημικός τιμημένος με Βραβείο Νόμπελ Χημείας. Είναι γνωστός για την κρυστάλλωση μιας μεμβρανικής πρωτεΐνης σημαντικής για τη φωτοσύνθεση και για τον συνακόλουθο προσδιορισμό της δομής της με χρήση κρυσταλλογραφίας ακτίνων X.
Οικογένεια και σπουδές
Ο Χούμπερ γεννήθηκε στο Μόναχο, όπου ο πατέρας του, ο Σεμπάστιαν, ήταν ταμίας σε τράπεζα. Ο Ρόμπερτ πήγε σχολείο στο Humanistisches Karls-Gymnasium από το 1947 έως το 1956 και μετά σπούδασε χημεία στο Τεχνικό Πανεπιστήμιο του Μονάχου (τότε ονομαζόμενο «Τεχνική Ανώτατη Σχολή του Μονάχου»), παίρνοντας το πτυχίο του το 1960. Παρέμεινε στο ίδιο ίδρυμα, ερευνώντας τη χρήση της κρυσταλλογραφίας για τον προσδιορισμό της δομής οργανικών ενώσεων. Ως έρευνα για τη διδακτορική διατριβή του, προσδιόρισε τον χημικό τύπο μιας σημαντικής ορμόνης των εντόμων.
Σταδιοδρομία
Το 1971 ο Ρόμπερτ Χούμπερ έγινε διευθυντής στο Ινστιτούτο Μαξ Πλανκ για τη Βιοχημεία, όπου η ομάδα του ανέπτυξε μεθόδους για την κρυσταλλογραφική μελέτη των πρωτεϊνών.
Από το 2005 ο Χούμπερ ερευνά στο «Κέντρο Ιατρικής Βιοτεχνολογίας» του Πανεπιστημίου του Ντούισμπουργκ-Έσεν. Ωστόσο, το 2006 ανέλαβε και μία θέση μερικής απασχολήσεως στο Πανεπιστήμιο του Κάρντιφ, ώστε να κατευθύνει την ανάπτυξη της δομικής βιολογίας στο ίδρυμα αυτό.
Ο Χούμπερ έχει δημοσιεύσει περίπου 400 ερευνητικές εργασίες. Επιπλέον, υπήρξε ένας από τους αρχικούς συντάκτες τηςΕγκυκλοπαιδείας της Αναλυτικής Χημείας
Προσωπική ζωή
Ο Ρόμπερτ Χούμπερ είναι έγγαμος και έχει τέσσερα παιδιά.
Εξωτερικοί σύνδεσμοι
Κατηγορία:Βιοχημικοί Κατηγορία:Γερμανοί χημικοί Κατηγορία:Βραβευμένοι με Νόμπελ Χημείας Κατηγορία:Γερμανοί νομπελίστες
Κωνσταντίνος Δαρειώτης
Ο Κωνσταντίνος Δαρειώτης ήταν Έλληνας πολιτικός. Σε αυτόν οφείλεται η φράση "έχει μπάρμπα στην Κορώνη".
Βιογραφικά στοιχεία
Εξελέγη βουλευτής Πυλίας στις εκλογές του 1847 και επανεξελέγη σε αυτές εκλογές του 1850, του 1853 και του 1875. Μετά την αποδημία του, αντικαταστάθηκε από τον Νικόλαο Δαρειώτη.
Στην κυβέρνηση Μπενιζέλου Ρούφου διετέλεσε υπουργός επί των Εκκλησιαστικών και της Δημοσίας εκπαίδευσης.
Απεβίωσε τον Ιανουάριο του 1877 εν ενεργεία βουλευτής.
Χοβσέπ Αζναβούρ
Ο  Χοβσέπ Αζναβούρ ( αρμενικά: Հովսեփ Ազնավուր , τουρκικά: Hovsep Aznavur) - υπήρξε οθωμανός αρχιτέκτονας  αρμενικής καταγωγής, που έκανε το αρχιτεκτονικό σχέδιο στη  βουλγαρική εκκλησία "Αγίου Στεφάνου" στην τότε οθωμανική πρωτεύουσα Κωνσταντινούπολη, σήμερα Τουρκία.
Βιογραφία
Ο Χοβσέπ Αζναβούρ γεννήθηκε στις 21 Μαΐου του έτους 1854 έτους στη βρετανική πρωτεύουσα  Λονδίνο σε αρμενική οικογένεια, αλλά το 1867 η οικογένειά του μετακόμισε στην Κωνσταντινούπολη. Σπούδασε στη Ρώμη και έγινε ένας από τους πολλούς οθωμανούς αρχιτέκτονες. Τα έργα του  εν όλω ή εν μέρει είναι πολλά δημόσια και ιδιωτικά κτίρια στην Κωνσταντινούπολη, όπως Μασάρ Απαρτμάν (Αιγυπτιακή διαμέρισμα) και το εργοστάσιο καπνού Τζιβαλί (Джибали Тютюн Фабрикасъ).
Ховсеп Αζναβούρ έπαιξε  σημαντικό ρόλο στην κοινωνική και πολιτική ζωή της κοινότητας των αρμενίων στην Κωνσταντινούπολη. Ήταν μεταξύ των ιδρυτών του Σαχμανατραγκάν Ραμκαβάρ(βουλγάρικα:Сахманатраган Рамкавар), το κόμμα προκάτοχό του φιλελεύθερου δημοκρατικού Ραμκαβάρ Αζατακάν (βουλγάρικα:Рамкавар Азатакан), ένα από τα τρία μεγάλα κόμματα των Αρμενίων. Μετά τη γενοκτονία των Αρμενίων  ο Αζναβούρ έφυγε από την Κωνσταντινούπολη και εγκαταστάθηκε στο Κάιρο, όπου και συνέχισε να ασχολείται με την αρχιτεκτονική. Εκεί πέθανε στις 15 Μαΐου του έτους 1935.
Εξωτερικοί σύνδεσμοι
Κατηγορία:Οθωμανοί αρχιτέκτονες Κατηγορία:Αρμένιοι αρχιτέκτονες
Ο δάσκαλος Κορνήλιος
Ο δάσκαλος Κορνήλιος (γαλλικός τίτλος: Maître Cornélius) είναι διήγημα του Ονορέ ντε Μπαλζάκ. Εκδόθηκε το 1831 και κατατάσσεται στην ενότητα Φιλοσοφικές μελέτες της Ανθρώπινης κωμωδίας. Διαδραματίζεται στην Τουρ του 15ου αιώνα, στη Γαλλία.
Το διήγημα αποτελείται από δύο ιστορίες που τυχαία συνδέονται, την ερωτική ιστορία της νόθας κόρης του βασιλιά Λουδοβίκου ΙΑ΄ με τον Ζωρζ ντ' Εστουτβίλ και την ιστορία των ανεξήγητων κλοπών στο σπίτι του αργυροχόου Κορνήλιου.